armvectores/hy_wikipedia_2023 huggingface dataset:
Գոլոլոբովո (գյուղ, Կոլոմենսկի շրջան)

Անվան այլ կիրառումների համար տե՛ս՝ ԳոլոլոբովոԳոլոլոբովո (ռուս.՝ Гололобово), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրաստանի Գիտությունների ազգային ակադեմիա

Վրաստանի Գիտությունների ազգային ակադեմիա (ՎԳԱԱ) (վրաց.՝ საქართველოს მეცნიერებათა ეროვნული აკადემია)՝ մինչև 1990 թվականը կոչվել է Վրացական ԽՍՀ գիտությունների ակադեմիա։ Ակադեմիան համակարգում է գիտական հետազոտությունները Վրաստանում և զարգացնում է հարաբերություններ օտարերկրյա այլ պետությունների ակադեմիաների ու գիտական կենտրոնների հետ։


== Պատմություն ==
Վրաստանի գիտությունների ազգային ակադեմիան հիմնադրվել է 1941 թվականի փետրվարին։ Ակադեմիայի հիմնադիրներ են եղել Գեորգի Ախվլեդիանին (լեզվաբանություն), Իվանե Բերիթաշվիլին (ֆիզիոլոգիա), Առնոլդ Չիկոբավան (իբերո-կովկասյան լեզուներ), Գիորգի Չուբինաշվիլին (արվեստ), Սիմոն Ջանաշիան (պատմություն), Ալեքսանդր Ջանելիձեն (երկրաբանություն), Կոռնելի Կեկելիձեն (բանասիրություն), Նիկո Կեցխովելին (բուսաբանություն), Տարասի Կվարացխելիան (մերձարևադարձային մշակույթներ), Նիկո Մուսխելիշվիլին (մաթեմատիկա, մեխանիկա, ակադեմիայի առաջին նախագահը), Իլիա Վեկուան (մաթեմատիկա, ակադեմիայի երկրորդ նախագահը), Ակակի Շանիձեն (լեզվաբանություն), Ալեքսանդր Թվալչրելիձեն (հանքաբանություն), Դիմիտրի Ուզնաձեն (հոգեբանություն), Կիրիակ Զավրիևը (կառուցողական մեխանիկա) և Ֆիլիպ Զայցևը (կենդանաբանություն).
Ակադեմիայի հայտնի անդամներից են Էքվթիմե Թակաիշվիլին (պատմություն), Շալվա Նուցուբիձեն (փիլիսոփայություն), Գեորգի Ծերեթելին (արևելագիտություն), Սիմոն Կաուխչիշվիլին (դասական բանասիրություն), Կոնստանտինե Գամսախուրդիան (գրականություն), Գիորգի Մելիքիշվիլին (պատմություն), Նիկոլոզ Բերձենիշվիլին (պատմություն), Ռևազ Դոգոնաձեն (ֆիզիկա), Մալխազ Աբդուշելիշվիլին (մարդաբանություն), Գուրամ Մչեդլիձեն (պալեո-կենսաբանություն) և Լևան Չիլաշվիլին (հնէաբանություն)։


== Ծանոթագրություններ ==


== Արտաքին հղումներ ==
Official website
Georgian Electronic Scientific Journal (GESJ)
Association of Modern Scientific Investigation (AMSI)
Georgian National Section of Euroscience (ESGNS)
Հաապսիպեա

Հաապսիպեա (էստ․՝ Haapsipea), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արինա Մոսկալենկո

Արինա Ստանիսլավովնա Մոսկալենկո (ռուս.՝ Арина Станиславовна Москаленко, նախքան ամուսնությունը՝ Բիստրովա, Быстрова, փետրվարի 6, 1996(1996-02-06), Ուժգորոդ, Ուկրաինա), ռուս ռեգբիստ «РГУТИС-Подмосковье» ակումբի խաղացող։ Եվրոպայի չեմպիոն (2016, 2017, 2018), Ռուսաստանի սպորտի վաստակավոր վարպետ։


== Կենսագրություն ==
Ռեգբիով զբաղվել սկսել է 2014 թվականի սեպտեմբերից, ավելի վաղ զբաղվել է բարձրացատկով (13 տարեկանում ստացել է սպորտի վարպետի թեկնածուի կոչում), ամերիկյան ֆուտբոլով (ոչ կոնտակտային տարբերակով)։ Հրավիրվել է «ՌԳՈՒՏԻՍ-Պոդմոսկովիե»՝ իր քրոջ հետ փորձաշրջան անցնելու։ 2015 թվականին Ռուսաստանի առաջնությունում զբաղեցրել է 5-րդ տեղը, ինչը եղել է Արինա Մոսկալենկոյի դեբյուտային ելույթը համառուսաստանյան պաշտոնական մրցաշարերում։ Նույն թվականին նվաճել է Ռուսաստանի գավաթը։
Ընդգրկվել է Ռուսաստանի ռեգբի-7 հավաքականում, նորամուտը նշել է 2015 թվականի դեկտեմբերի 4-ին Ավստրալիայի դեմ Ռուսաստանի հավաքականի խաղում աշխարհի առաջնության եզրափակիչ փուլում (մինչ այդ խաղադաշտ դուրս չէր եկել)՝  խաղադաշտ դուրս գալով հանդիպման վերջին երեք րոպեներին։ Արդյունքում թիմը նվաճել է արծաթե մեդալներ։ Արինա Մոսկալենկոն նաև ներգրավվել է 2017/2018 մրցաշրջանի համաշխարհային սերիայի խաղերին (այդ թվում՝ Դուբայի, որտեղ նվաճել է բրոնզե մեդալներ և Սիդնեյի էտապներում)։ Երեք անգամ դարձել է Եվրոպայի չեմպիոն (2016, 2017 և 2018 (երկու փուլով)։


== Անձնական կյանք ==
Ունի երկվորյակ քույր՝ Դարյա Շեստակովան, որը նույնպես Ռուսաստանի ռեգբի-7-ի հավաքականի և «ՌԳՈՒՏԻՍ-Պոդմոկովիեի» խաղացող է։
Ամուսինը՝ Դենիս Մոսկալենկոն, «Մոսկովսկիե Դրակոնի» ակումբի ռեգբիստ է։ Նրանց դուստրը՝ Լյուդմիլան, ծնվել է 2021 թվականին։


== Ծանոթագրություններ ==
Նավառայի թագավորություն

Նավառայի թագավորություն (իսպ.՝ Reino de Navarra, բասկ.՝ Nafarroako Erresuma, ֆր.՝ Royaume de Navarre) - բասկյան միջնադարյան թագավորություն։ Սկզբում կոչվում էր Պամպլոնայի թագավորություն։ Տեղակայված էր ներկայիս Իսպանիայի և Ֆրանսիայի միջև՝ Պիրենեյների երկու կողմերում, Ատլանտյան օվկիանոսի ափին։
Հիմնադրվել է 824-ին, երբ Պապմպլոնայի կոմս Ինյիգո Արիստան իրեն հռչակեց Պամպլոնայի (Նավառայի) թագավոր։ 1513-ին Արագոնի թագավոր Ֆերդինանդ II Կաթոլիկը գրավեց թագավորության հարավային շրջանները և միացրեց Իսպանիայի թագավորությանը։ Հյուսիսային Նավառան գոյատևել է մինչև 1589-ը, երբ Հենրի Նավառացին, դառնալով Ֆրանսիայի թագավոր, այն միացրեց Ֆրանսիային։


== Արտաքին հղումներ ==
Նավառա(ռուս.)
Նավառա․ Բրոկգաուզի և Եֆրոնի Հանրագիտարան(ռուս.)
Այովա (գետ)

Անվան այլ կիրառումների համար տե՛ս՝ Այովա (այլ կիրառումներ)Այովան, գետ է ԱՄՆ-ի հյուսիսարևելյան մասում, Այովա նահանգում։ Գետը Միսիսիպի գետի խոշոր վտակներից է։ Գետի երկարությունը 520 կմ է։ Գետը Այովայի Հենքոկ շրջանում բաժանվում է 2 մասի՝ Արևելյան Այովայի և Արևմտյան Այովայի (երկուսն էլ 61 կմ երկարությամբ)։ Այովա գետը հայտնի է իր ձկնորսական հարուստ պաշարներով։ Գետում հանդիպում են ձկների մի քանի տեսակներ։ Գետը շատ ժամանակ աղտոտվում է։ Այդպիսի լուրջ դեպքեր են արձանագրվել 1993 և 2008 թվականներին։


== Հղումներ ==
Այովա գետը
Ալեքսանդր Պետրելի

Ալեքսանդր Իվանովիչ Պետրելի (ռուս.՝ Александр Иванович Петрелли, նոյեմբերի 9, 1968(1968-11-09), Օդեսա, Ուկրաինական ԽՍՀ, ԽՍՀՄ), ռուս նկարիչ, «Վերարկու» (ռուս.՝ «Пальто») պատկերասրահի ստեղծող։


== Կենսագրություն ==
Ալեքսանդր Պետրելին ծնվել է 1968 թվականի նոյեմբերի 9-ին Օդեսայում։ 1996 թվականին միավորվելով «Перцы» խմբի հետ՝ հիմնադրել է «Վերարկու» ​​ցուցահանդեսը։ «Վերարկու» պատկերասրահի ցուցահանդեսը ներառում է ոչ մեծ չափի ստեղծագործություններ, որոնք ցուցադրվում են վերարկուի աստառի վրա, որը Պետրելին բացում է հանդիսատեսի առջև, երբ գնում է Վերնիսաժ ու այլ մշակութային միջոցառումների։ «Վերարկուի» առաջին ցուցադրությունը եղել է Ալեքսանդր Վինոգրադովի և Վլադիմիր Դուբոսարսկու «Նկարիչները հանուն սեքսի» ցուցահանդեսում, որն անցկացվել է 1986 թվականին «Մանհեթեն-Էքսպրես» ակումբում։
1997 թվականին Ալեքսանդր Պետրելին եղել է «Դի Փափլը նրբատախտակի տակ» (ռուս.՝ «Ди Папл под фанеру») խմբի հիմնադիրներից էր (որը գոյատևել է մինչև 2004 թվականը)։
2010 թվականին Ալեքսանդր Պետրելիի «Վերարկու» ցուցահանդես» նախագիծը ներառվել է Սերգեյ Կուրյոխինի մրցանակի կարճ ցուցակում՝ «Արվեստը հանրային տարածքում» անվանակարգում։
2012 թվականի սեպտեմբերին Ալեքսանդր Պետրելին համակարգել է «Mos. Koop» նախագիծը, որը եղել է նկարիչների ստեղծագործությունների վաճառքի համար նախատեսված տարածք, որտեղ դրանք վաճառվել են շուկայական  արժեքից էականորեն ցածր գնով։ Նախագծին, որը բացվել է նկարիչ Նիկոլայ Օվչիննիկովի արվեստանոցում, մասնակցել են Նիկիտա Ալեքսեևը, Կոնստանտին Զվեզդոչյոտովը, Իգոր Մակարևիչը և ուրիշներ։


== Անհատական ​​ցուցահանդեսներ ==
2012 – «Լիմպոպո», Մեկ հանդիսատեսի պատկերասրահ, Մոսկվա
2010 – «Սողոմոնի չափանիշներ» (ռուս.՝ «Параметры Соломона», Ե. Կ. Արտբյուրո պատկերասրահ, Մոսկվա
1992 – Անանուն («Бобинный магнитофон»), Տրյոխպրուդնի նրբանցքի պատկերասրահ, Մոսկվա


== Ծանոթագրություններ ==


== Արտաքին հղումներ ==
Александр Петрелли на сайте «Арт-кладовка»
Галерея Гельмана. Интервью Александра Петрелли
«Александр Петрелли. Ди Папл» на сайте Андрея Ерофеева
Галерея Одного Зрителя (ГОЗ) — А. Петрелли. «Лимпопо»
Դրուժինինո (գյուղ, Վոլոգդայի մարզ)

Անվան այլ կիրառումների համար տե՛ս՝ Դրուժինինո (այլ կիրառումներ)Դրուժինինո (ռուս.՝ Дружинино), գյուղ Ռուսաստանի Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 66 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 12 կմ։ Ամենամոտ բնակավայրերն են՝ Կրուտեց, Գրիդինսկայա, Ալֆերովսկայա։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 10 մարդ։


== Ծանոթագրություններ ==


== Արտաքին հղումներ ==
Դրուժինինոն(չաշխատող հղում) Վոլոգդայի մարզի բնակավայրերի ռեեստրում
Լուի Նեել

Նեել Լուի էժեն Ֆելիքս (ֆր.՝ Louis Eugène Félix Néel, նոյեմբերի 22, 1904(1904-11-22)[…], 3rd arrondissement of Lyon, Լիոն - նոյեմբերի 17, 2000(2000-11-17)[…], Բրիվ-լա-Գայարդ), ֆրանսիացի ֆիզիկոս, Փարիզի Գիտությունների Ակադեմիայի անդամ (1953), ԽՍՀՄ ԳԱ արտասահմանյան անդամ (1958), 1964-1966 թվականներից եղել է տեսական և կիրառական ֆիզիկայի միջազգային միության նախագահ։ Մեծ Բրիտանիայի, Նիդերլանդների, ԳՖՀ-ի և այլ երկրների ու աշխարհի մի շարք գիտական ընկերությունների արտասահմանյան անդամ։ 1970 թվականին արժանացել է Նոբելյան մրցանակի։


== Կենսագրություն ==
Նեելը ծնվել է 1904 թվականի նոյեմբերի 22-ին Լիոնում։ 
1928 թվականին ավարտել է Փարիզի բարձրագույն նորմալ դպրոցը։ 1937-1945 թվականներին Ստրասբուրգի և 1945 թվականից եղել է Գրենոբլի համալսարանների պրոֆեսոր։ 1957 թվականից եղել է Գրենոբլի միջուկային կենտրոնի և 1958 թվականից Պոլիտեխնիկական ինստիտուտի տնօրեն։


== Մագնիսականության տեսություն ==
Նեելի աշխատանքները վերաբերում են մագնիսականության տեսությանը։ 1932-ին ենթադրել է հակաֆեռոմագնիսների գոյությունը և դրանց մագնիսական կառուցվածքի նկարագրման համար մուծել են թացանցերի հասկացությունը։ 1936 թվականին կանխավ գուշակել է հակաֆեռոմագնիսների մագնիսական հատկությունների ուժեղ անիզոտրոպությունը։ Բացատրել է ֆերիտների հիմնական հատկությունները՝ մոլեկուլային դաշտի տեսությունը կիրառելով մագնիսական ենթացանցերի մոդելի համար։ Նեելի անունով է կոչվել հակաֆեռոմագնիսական վիճակի անցման ջերմաստիճանը (Նեելի կետ)։ Հետազոտել է նաև նույնանուն մանր մասնիկներից կազմված համակարգերի հատկությունները, գերմագնիսականության պրոբլեմը և այլն։


== Ծանոթագրություններ ==
Գնալ գեղեցիկ

«Գնալ գեղեցիկ» (անգլ.՝ Going In Style), ամերիկյան գեղարվեստական կատակերգություն, որի ռեժիսորն է Զակ Բրաֆֆը։ Պրեմիերան կայացել է 2017 թվականի ապրիլի 7-ին։ Մինչև «Գնալ գեղեղեցիկ» ֆիլմը Ջոնի Կինգն արդեն ռեժիսոր Զակ Բրեֆֆի հետ աշխատում էր «Կուզենայի լինել այստեղ» և «Օզ։ Մեծն և սարսափելի» ֆիլմերի վրա։


== Սյուժե ==
Հին ընկերներ Բիլլը, Ջոն և Էլ չնայելով իրենց հասակին, կյանքում առաջին անգամ որոշում են շեղվել ճանապարհից, որպեսզի վերադարձնեն իրենց խնայած թոշակը։ Հափշտակած գումարը վերադարձնելու նպատակով նրանք որոշում են բանկ թալանել և վերցնել իրենց հասանելի գումարը։ Բիլլը ուներ թոքերի հետ խնդիր, բայց նրա մոտիկ ընկերները դրա մասին չգիտեին։ Բանկը թալանելիս Բիլլը շնչահեղձ է լինում, մի փոքրիկ աղջիկ հանում է դիմակը, որպեսզի օգնի գողին։


== Դերերում ==


== Ծանոթագրություններ ==


== Արտաքին հղումներ ==
{{{1}}} Գնալ գեղեցիկ. պաշտոնական կայք
«Գնալ գեղեցիկ»(անգլ.) ֆիլմը Internet Movie Database կայքում
Տատյանա Ֆելհենհաուեր

Տատյանա Վլադիմիրովնա Ֆելհենհաուեր (իրական ազգանունը՝ Շադրինա, հունվարի 6, 1985(1985-01-06), Տաշքենդ, Ուզբեկական ԽՍՀ, ԽՍՀՄ), ռուս լրագրող, «Эхо Москвы» ռադիոկայանի թղթակից և հաղորդավար, գլխավոր խմբագրի տեղակալ։ Ռազմական տեսաբան Պավել Ֆելհենհաուերի խորթ դուստրն է։ Ըստ «TIME» հանդեսի՝ 2018 թվականի Տարվա մարդկանցից մեկն է։


== Կենսագրություն ==
Ծնվել է Տաշքենդում։ Սովորել է Մոսկվայի № 875 դպրոցում (դասավանդողներից մեկը Ալեքսեյ Վենեդիկտովն է եղել)։ Ավարտել է Մոսկվայի պետական մանկավարժական համալսարանի մագիստրատուրան՝ որպես քաղաքական սոցիոլոգիայի մասնագետ։ «Эхо Москвы» ռադիոկայանի աշխատակիցն է ավելի քան 10 տարի։ Որպես թղթակից՝ եթերում առաջին անգամ հայտնվել է Մարինա Կոռոլյովայի ծրագրում, որը նվիրված էր 2005 թվականին Մոսկվայի էներգահամակարգում տեղի ունեցած վթարին։ «Առավոտյան շրջադարձ» և «Հատուկ կարծիք» հաղորդաշարերի վարողն է։
2010 թվականին դարձել է (Մատվեյ Գանապոլսկու հետ միասին) Մոսկվայի՝ լրագրության բնագավառի դափնեկիր։
Մասնակցել է Բոլոտնայա հրապարակում և Ակադեմիկոս Սախարովի անվան պողոտայի վրա իրականացվող՝ ընտրակեղծիքների դեմ բողոքի ակցիաներին։


== Հարձակում ==
2017 թվականի հոկտեմբերի 23-ին «Մոսկվայի արձագանքը» ռադիոկայանի շենք ներխուժեց դանակով զինված մի տղամարդ և կոկորդից վիրավորեց Տատյանա Ֆելհենհաուերին։ Առաջին բուժօգնություն ցուցաբերելուց հետո՝ նրան տեղափոխեցին Մոսկվայի քաղաքային գիտահետազոտական ինստիտուտ, որտեղ նրան վիրահատեցին 3 ժամ շարունակ. 2 ноября 2017 года выписана из больницы:
Հարձակում գործած անձը ձերբակալվեց ռադիոկայանի անվտանգության աշխատակիցների կողմից և փոխանցվեց ոստիկանությանը։ Հարձակում գործած անձը Վրաստանում ծնված, Ռուսաստանի և Իսրայելի քաղաքացի 48-ամյա Բորիս Գրիցը։ Հարցաքննության ժամանակ նա հայտարարեց, որ Տատյանա Ֆելհենհաուերի հետ ունեցել է «հեռուստամտաընկալման» կապ, և որ լրագրողուհին «չափազանց աներես» էր։ Քրեական օրենսգրքի 30-րդ և 105-րդ հոդվածների համաձայն՝ քրեական գործ է հարուցվել։


== Անձնական կյանք ==
2011 թվականին ամուսնացած էր «Fratria» մոլեռանդական միավորման նախկին առաջնորդ Եվգենի Սելեմենևի հետ, սակայն ամուսնական միությունը միայն կես տարի տևեց։ Տատյանայի սեփական խոստովանության համաձայն՝ նրան այն ժամանակ ամուսնության դրդեց հասարակական կարծիքի ճնշումը, բայց նա երջանիկ է եղել ամուսնության մեջ.
Երեխաներ չունի։


== Ծանոթագրություններ ==


== Արտաքին հղումներ ==
Հարձակում լրագրող Տ. Ֆելհենհաուերի վրա
Անծանոթը դանակով հարվածել է լրագրողուհուն
Տատյանա Ֆելհենհաուերը «Эхо Москвы» ռադիոկայանի կայքում
Տատյանա Ֆելհենհաուերի վերադարձը եթեր՝ իր վրա կատարված հարձակումից հետո
Գրասվոլտերսդորֆ

Գրասվոլտերսդորֆ (գերմ.՝ Großwoltersdorf), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 860 մարդ (ըստ 2010 թվականի դեկտեմբերի 31-ի)։ Տարածքը կազմում է 52,11 կմ²։ Պաշտոնական կոդ՝ 12 0 65 117։
Կոմունան բաժանվում է 3 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-28 at the Wayback Machine.
Բոգդիխան

Բոգդիխան (մոնղ.՝ Богд хаан` սուրբ տիրակալ) տերմին, որով XVI—XVIII դարում ռուսական հրովարտակների մեջ անվանում էին Չինաստանի Մին (1368-1644) և ավելի վաղ՝ Ցին դինստիայի կայսրերին։ Ռուսերենում տիտղոսի գործածության ի հայտ գալը, ըստ երևույթին, կապված է Մանջուրիայի Աբահայ կայսեր կողմից թուրք-մոնղոլական «բոգդո-խան» տիտղոսի յուրացման հետ (մինչև մանջուրացիների կողմից Չինաստանի գրավումը)։
Խաբարովի Ամուր (1650-ական թվականներ) կատարած արշավանքի և հետագա ռուս-չինական հարաբերությունների ժամանակ գրված հրովարտակներում հանդիպում են «բոգդոյական արքա» («богдойский царь»), «բոգդոյական իշխան» («богдойский князь»), «բոգդոյական խան» («богдойский хан») անվանումները։
Ռուսական գրականության մեջ երկար ժամանակ այն լայն իմաստով վերաբերել է չինական կայսրերին։
Մոնղոլական ազգային հեղափոխությունից հետո «բոգդո-խան» (ռուսական աղբյուրներում նաև՝ «բոգդիխան», «բոգդոխան») տիտղոսն ստացավ մոնղոլ բուդդիստների գահ բարձրացած Բոգդո-գեգեն VIII-ը՝ այն «ժառանգելով» Ցին կայսրության վերջին կայսրից։


== Տես նաև ==
Յուան
Մին
Ցին կայսրություն
Խան
Բոգդո-գեգեն՝ մոնղոլական տիտղոս


== Ծանոթագրություններ ==


== Արտաքին հղումներ ==
Богдыхан // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Богдохан / М. И. Гольман // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Վիձեմե

Վիձեմե (լատիշ․՝ Vidzeme), պատմական մարզ Լատվիայի կենտրոնում, Այվիեկստե գետից արևմուտք (մինչ 1929 թվականը Դաուգավայից հյուսիս)։
13-րդ դարից՝ Լիվոնիայում, 1561 թվականից՝ Անդրդվինայան դքսությունում։ 1629 թվականին Լիվոնիան բաժանվեց՝ Վիձեման մտավ Շվեդիայի Լիֆլյանդիա նահանգի կազմի մեջ, այն ժամանակ, երբ Լատգալիան միացավ Լեհաստանին։ 1710-1917 թվականներին Վիձեմեն ընդգրկված էր Ռուսական կայսրության Լիֆլյանդական նահանգի կազմում։


== Արտաքին հղումներ ==
Vidzeme Tourism Portal
Vidzeme University
Յուրի Բալաբանով

Յուրի Բալաբանով (ռուս.՝ Ю́рий Севастья́нович Балаба́нов, դեկտեմբերի 14, 1937(1937-12-14), Զալեսովո - փետրվարի 22, 2016(2016-02-22), Մոսկվա, Ռուսաստան), խորհրդային և ռուսական դիվանագետ, 1-ին դասի արտակարգ դեսպանորդ (1990 թվականի սեպտեմբերի 25).


== Կենսագրություն ==
Ավարտել է Նովոսիբիրսկի գյուղատնտեսական ինստիտուտը (1960), ԽՄԿԿ Կենտկոմին կից բարձրագույն կուսակցական դպրոցը (1971) և ԽՍՀՄ ԱԳՆ դիվանագիտական ակադեմիան (1979)։ Պատմական գիտությունների թեկնածու։ Տիրապետում է ֆրանսերեն լեզվին։ Դիվանագիտական գործունեությամբ սկսել է զբաղվել 1979 թվականից։ 

1981-1982 թվականներին՝ Բելգիայում ԽՍՀՄ դեսպանատան առաջին քարտուղար։
1982-1986 թվականներին՝ Բելգիայում ԽՍՀՄ դեսպանատան խորհրդական։
1990 թվականի սեպտեմբերի 25-ից-1995 թվականի մայիսի 12-ը՝ Կենտրոնական Աֆրիկյան Հանրապետությունում ԽՍՀՄ, ապա Ռուսաստանի Դաշնության (1991 թվականից) արտակարգ և լիազոր դեսպան։
1995-2000 թվականներին՝ Ռուսաստանի Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրենի առաջին տեղակալ։
2000-2001 թվականներին՝ ՌԴ Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրենի տեղակալ։Ամուսնացած է։ Ունի դուստր։
2001 թվականից անցել է թոշակի։ Մահացել է 2016 թվականի փետրվարի 22-ին։


== Պարգևներ ==
«Պատվո Նշան» շքանշան
«Աշխատանքային տարբերության համար» մեդալ
Մեդալ «Ի նշանավորումն Վլադիմիր Իլյիչ Լենինի ծննդյան 100-ամյակի»
ԽՍՀՄ Գերագույն Խորհրդի նախագահության պատվոգիր


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Сообщение МИД России «О кончине Ю.С.Балабанова»
Սոս Մովսիսյան

Սոս Միքայելի Մովսիսյան (նոյեմբերի 10, 1923(1923-11-10), Վարսեր, Հայաստան - հունիսի 21, 2021(2021-06-21)), խմբագիր-հրատարակիչ, վաստակավոր ժուռնալիստ, հրապարակախոս, թարգմանիչ, Հայրենական մեծ պատերազմի վետերան։ ԽՄԿԿ անդամ (1943):


== Կենսագրություն ==
Ծնվել է 1923 թվականին, Սևանի շրջանի Վարսեր գյուղում։ 1941 թվականին ավարտել է Սևանի միջնակարգ դպրոցը գերազանց գնահատականներով։ Աշխատանքի է նշանակվել Վարսերի դպրոցում որպես մաթեմատիկայի ուսուցիչ, ապա նաև ուսմասվար։ 1942 թվականին զորակոչվել է խորհրդային բանակ, ծառայել Սևծովյան նավատորմի դեսանտային զորամասերում։ 1943 թ. սկզբին տեղափոխվել է ցամաքային զորամասեր և մասնակցել Հայրենական մեծ պատերազմին մինչև նրա հաղթական ավարտը։ Եղել է դասակի, վաշտի հրամանատար, առանձին գումարտակի շտաբի պետ, մասնակցել է Բելառուսիայի, Լատվիայի, Լիտվայի, Լեհաստանի ազատագրմանը, Կուռլանդիայի կատաղի մարտերին, Բեռլինի և Արևելյան Պրուսիայի գրավմանը, հասել մինչև Հյուսիսային Գերմանիա՝ Մեկլենբուրգ։ Պատերազմի թեժ օրերին՝ 1943 թ. ընդունվել է կոմկուսի շարքերը։ Պատերազմի հաղթական ավարտից հետո երկու տարի ծառայել է Գերմանիայի Ֆյուրստենբերգ քաղաքում որպես խորհրդային զինվորական պարետի տեղակալ։ 1947 թ. Ս. Մովսիսյանը կապիտանի կոչումով զորացրվել է բանակից։ 1947-1949 թվականներին սովորել է Հայաստանի կոմկուսի Կենտկոմին կից երկամյա կուսակցական դպրոցում և միաժամանակ էքստեռն կարգով ավարտել է նաև Երևանի Խ. Աբովյանի անվան մանկավարժական ինստիտուտի պատմության ֆակուլտետը, գերազանց գնահատականներով։
1962-1966 թթ. ՀԿԿ Կենտկոմի մամուլի, ռադիոյի և հեռուստատեսության սեկտորի վարիչ։ 1966-1967 թթ. ՀԿԿ Կենտկոմի հրատարակչության տնօրեն։ 1967-1981 թթ. ՀՀ ՄԽ կից հրատպետկոմի նախագահի տեղակալ։ 1981-1991 թթ. «Լույս» հրատարակչության տնօրեն։ 1999 թ. մինչև հիմա Հայաստանի գրահրատարակիչների ազգային միության նախագահ։ ՀՀ մշակույթի բնագավառում ունեցած իր զգալի ծառայությունների համար պարգևատրվել է ՀՀ Մշակույթի նախարարության ՈՍԿԵ մեդալով։


== Աղբյուր ==
Հայ գրատպություն և գրքարվեստ. հանրագիտարան, Երևան, Հայկական հանրագիտարան, 2015, ISBN 978-5-89700-042-5, էջ 768։
Ջուլատ

Կոտլյարևսկայա (ռուս.՝ Джулат, կաբ.-չերք.՝ Джулат), գյուղական ավան Ռուսաստանի Դաշնության Կաբարդա-Բալկարական Հանրապետության Թերեքի շրջանում։
Բնակչությունը 2010 թվականին գրանցված տվյալներով կազմում էր 268 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շասիեք

Շասիեք (ֆր.՝ Chassiecq), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 168 մարդ, բնակչության խտությունը` 12.86 մարդ/կմ²։ Բնակավայրը զբաղեցնում է 13.06 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 38 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 58-ը, իսկ ոչ ակտիվները` 33։ Ակտիվության ցուցանիշը կազմում է 63,7 %։ 58 աշխատունակ մարդկանցից աշխատել է 48 անձ (29 տղամարդ և 19 կին)։ Գործազուրկ են եղել 10 անձ (3 տղամարդ և 7 կին)։ 33 անաշխատունակներից 6-ը եղել են աշակերտներ կամ ուսանողներ, 20-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բողոքի ցույցեր ՀՀ ԱԺ ցրման պահանջով

Բողոքի ցույցեր ՀՀ ԱԺ ցրման պահանջով, բողոքի զանգվածային ցույցեր Երևանում և Հայաստանի այլ բնակավայրերում, որոնք սկիզբ են առել 2018 թվականի հոկտեմբերի 2֊ին Ազգային ժողովի ցրման պահանջով։ ՀՀ վարչապետ Նիկոլ Փաշինյանի հորդորով երեկոյան նրա համակիրները հավաքվեցին Մարշալ Բաղրամյան և Կարեն Դեմիրճյան փողոցներում և շրջափակեցին Ազգային ժողովի շենքը։ Վարչապետի կոչից հետո բողոքի ցույցեր սկսեցին նաև Վանաձորում և Գյումրիում։


== Նախապատմություն ==
Հոկտեմբերի 2-ին Ազգային ժողովի քննարկմանը ներկայացվեց ՀՀԿ խմբակցության պատգամավորներ Արփինե Հովհաննիսյանի, Վահրամ Բաղդասարյանի և Անդրանիկ Հարությունյանի համահեղինակությամբ մշակված ԱԺ կանոնակարգ օրենքում փոփոխություններ կատարելու մասին օրենքի նախագիծ։ Երեկոյան Ազգային ժողովն արտահերթ նիստ հրավիրեց և ընդունեց նախագիծը, ըստ որի Ազգային ժողովի նիստը կհամարվի ընդհատված, եթե արտաքին ուժերի ազդեցության պատճառով չգումարվի նիստը։


== Հանրահավաք Բաղրամյան փողոցում ==
Հանրահավաքի ժամանակ Նիկոլ Փաշինյանը հրամանագիր ստորագրեց ԲՀԿ և ՀՅԴ կուսակցությունները ներկայացնող նախարարներին իրենց զբաղեցրած պաշտոններից ազատելու մասին։ Փոխադարձ համաձայնությամբ պաշտոնին կշարունակի մնալ միայն փոխվարչապետ Մհեր Գրիգորյանը։ Նիկոլ Փաշինյանը հայտնեց նաև, որ կառավարության հաջորդ նիստում իրենց զբաղեցրած պաշտոններից կազատվեն նաև այդ կուսակցությունների անդամ մարզպետները։ Նույն պահին ՀՅԴ-ն հայտնեց կառավարությունից իր նախարարներին հետ կանչելու մասին։
Նիկոլ Փաշինյանը հայտարարեց, որ ԲՀԿ և ՀՅԴ նախարարների ազատման հրամանը ուժի մեջ մտնելուց հետո ինքը հրաժարական կտա վարչապետի պաշտոնից։


== Պատկերասրահ ==

		
		
		


== Տես նաև ==
Թավշյա հեղափոխություն (Հայաստան)


== Ծանոթագրություններ ==


== Արտաքին հղումներ ==
Reuters-ի անդրադարձը ցույցերին (en)
«Ազատություն» TV | Ուղիղ միացում | 02.10.2018
Դալիգետ

Դալիգետ, Բուգուր, Թուլլար, գետակ Արաքսի ավազանում, Որոտանի ձախակողմյան վտակը։ Սկիզբ է առնում Սյունիքի հյուսիսային մասից և մայր գետին է միանում Սիսիանի շրջանի Բորիսովկա գյուղում։ Երկարությունը՝ 26 կիլոմետր։


== Ծանոթագրություններ ==
Շողակաթ (համայնք)

Անվան այլ կիրառումների համար տե՛ս՝ Շողակաթ (այլ կիրառումներ)Շողակաթ, համայնք Գեղարքունիքի մարզում։ Ներառում է  Աղբերք,  Շորժա,  Արտանիշ, Դրախտիկ,  Ծափաթաղ,  և  Ջիլ  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Շորժա գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Շողակաթ համայնքը ստեղծվել է  Աղբերք,  Շորժա, Արտանիշ, Դրախտիկ, Ծափաթաղ և Ջիլ համայնքների միավորումից։ Համայնքի բնակչությունը կազմում է 3,511 մարդ։


== Տնտեսություն ==


== Արտաքին հղումներ ==
Շողակաթ - Համայնքի ղեկավար և ավագանի - Համայնքներ - Գեղարքունիքի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Կվոն Սո Հյոն

Կվոն Սո Հյոն (կորեերեն՝ 권소현, օգոստոսի 30, 1994(1994-08-30), Սեուլ, Հարավային Կորեա)՝ հարավկորեացի երգչուհի, 4Minute խմբի մակնե, որտեղ առաջնաելույթ է ունեցել 2009 թվականին Cube Enteraiment լեյբլի նեքո։ Նա նաև «Orange» խմբի մասնակիցներից էր։


== Կենսագրություն ==
Սո Հհյոնը ծնվել է 1994 թվականի օգոստոսի 30-ին Սեուլում, Հարավային Կորեա։
Նա առաջնաելույթ է ունեցել «Orange» խմբում 2005 թվականին, երբ 12 տարեկան էր։ Խումբը ցրվել է 2005 թվականի վերջին։
Ավագ դպրոցում Սո Հյոնը գրանցվել է ակադեմիայում լսումների համար։ Այնտեղ նա հանդիպել է գործակալության ներկայացուցչի հետ և երկու ամսից քիչ դարձել է թրեյնի։
Հոկտեմբեր 14-ին Սո Հյոնը պայմանագիր է ստորագրել 935 Entertainment գործակալության հետ, որպես դերասանուհի։


== Կարիերա ==


=== 4Minute ===
2009 թվականի հունիսին Սո Հյոնը առաջնաելույթել է ունեցել որպես 4Minute խմբի ամենաերիտասարդ անդամ՝ Cube Entertainment լեյբլով և իրենց «Hot Issue» սինգլով։
Օգոստոսի վերջին 4Minute խումբը թողարկեց մինի-ալբոմը «For müzik» անվանմամբ, որի գլխավոր երգը նրանց երկրորդ սինգլն էր՝ «Muzik»։ 4Minute խումբը արժանացել է multizen և Mnet մրցանակների երկրորդ սինգլլի՝ «Muzik»-ի համար։ Նրանց երրորդ սինգլը՝ «What A Girl Wants» թողարկվել է իրենց EP-ի ռելիզից հետո։
2010 թվականի մայիս 19-ին 4Minute խումբը թողարկեց երկրորդ մինի ալբոմը՝ HUH(Hit Your Heart), գրեթե մեկ տարի ընդմիջումից հետո։ Այնուհետև խումբը թողարկեց իրենց առաջին լիամետրաժ կորեական ալբոմը՝ 4Minutes Left խորագրով։
Ավելի քան մեկ տարվա ընդմիջումից հետո, 2012 թվականիապրիլի 9-ին խումբը վերադարձավ, թողարկելով իրենց երրորդ մինի-ալբոմը՝ «Volume Up», որը գտնվում էր երաժշտական չարթերի գլխավոր հորիզոնականներում։
Եվս մեկ տարի անց 2013 թվականի ապրիլի 25-ին-ին խումբը վերադարձավ իրենց չորրորդ մինի-ալբոմով՝ Name Is 4Minute։
Իսկ 2016 թվականի հունիսին խումբը պաշտոնապես լուծարվեց։


=== Անհատական ակտիվություն ===
Սո Հյոնը 4Minute խմբի անդամ լինելուց բացի հեռուստատեսությունում ուներ մի քանի դերեր, ինչպես նաև մասնակցել է մի քանի շոուների։ Սո Հյոնը նկարահանվել է Teen Top խմբի «Crazy» տեսահոլովակում։
Սո Հյոնի Գա Յունի և Ջի Յունի հետ մասնակցել են 2013 թվականին Idol Star Athletics-Archery Championships-ին։ Ավելի ուշ՝ հունիսին, նա մասնակցել է նետաձգության մրցույթի SISTAR-ի և Dream Team-ի դեմ։
2013 թվականի հոկտեմբեր 22-ին, հայտարարվեց, որ Սո Հյոնը Hwanggu ֆիլմում գլխավոր դեր կխաղա, որում նա մարմնավորում է համարձակ երիտասարդ ուսանողուհու, ում աջակցում է իր ընկերը, որպեսզի նվաճի ազգային թեքվոնդոյի տիտղոսը։
2014 թվականի հունվարի 13-ին, Սո Հյոնը մասնակցել է 2014 Idol Star Athletics Championship-ին։ Նա անցավ եզրափակիչ և նվաճեց ոսկե մեդալ։
Սո Հյոնը նշանակվել է Kolon Archery Team-ի դեսպան։


== Ֆիլմոգրաֆիա ==


=== Ֆիլմեր ===


=== Դորամաներ ===


=== Հեռուստաշոու ===
Երաժշտական տեսահոլովակ


== Ծանոթագրություններ ==
Հյուսիսային Եվրոպայի երկրների կանանց համալսարան

Հյուսիսային Եվրոպայի երկրների կանանց համալսարան (NWU, նորվ.՝ Stiftelsen Kvinneuniversitetet i Norden), հետազոտական համալսարան Նորվեգիայում, որտեղ այն գրանցված է որպես հիմնադրամ։ Այն զբաղվում է «ֆեմինիստական արժեքների և ֆեմինիստական մանկավարժության վրա հիմնված կանանց և կանանց մասին հետազոտություններով, ուսուցմամբ և տեղեկատվությամբ՝ շեշտը դնելով Հյուսիսային և միջազգային հեռանկարների վրա»։ Խորհրդարանի նախկին պատգամավոր Բերիթ Օսի և այլ անձանց նախաձեռնությամբ 2011 թվականին ստեղծված «NWU»-ն ամբողջությամբ ֆինանսավորվում է կրթության և հետազոտությունների նախարարության ու երեխաների հավասարության և սոցիալական ինտեգրման նախարարության կողմից և տեղակայված է Նորվեգիայի պետական համալսարանի 24 քոլեջներից մեկում։ Այն երկու նախարարությունների նախնական ֆինանսավորմամբ ստացել է 1 միլիոն նորվեգական կրոն (դրամ), իսկ 2012 թվականին՝ կրթության և հետազոտության նախարարությունից ևս 2 միլիոն նորվեգական կրոն, և ֆինանսավորում է ստանում Նորվեգիայի պետական բյուջեից։ Համալսարանի ստեղծմանն աջակցել է Գիտական հետազոտությունների և բարձրագույն կրթության նախարար Թորո Աասլանդը, ինչպես նաև իրավաբանության պրոֆեսոր Հենինգ Յախելյան ու իրավաբան, լեյբորիստական քաղաքական գործիչ Ինգյալդ Օրբեք Սորհեյմը, որոնք նույնպես մասնակցել են այդ գործընթացին։

Համալսարանի սկզբնաղբյուրները թվագրվում են 1983 թվականին, երբ Բերիթ Օսը կարևոր դեր է խաղացել Նորվեգիայում կանանց առաջին համալսարանի (նորվ.՝ Stiftelsen Kvinneuniversitetet) ստեղծման գործում։
Այն կենտրոնացած է կանանց վերաբերող այնպիսի ուսումնասիրությունների ոլորտներում, ինչպիսիք են կանանց աշխատանքը, գենդերային վարձատրության խնդիրը, դաստիարակությունը և կանանց նկատմամբ բռնությունը։
Այն ժամանակվա Նեսնայի համալսարանական քոլեջի վարչությունը վավերացրել է 2010 թվականի՝ Հյուսիսային Եվրոպայի երկրների կանանց համալսարանի տեղակայման մասին համաձայնագիրը։ Հիմնադրամը ստեղծվել է 2011 թվականի հունվարի 11-ին Օսլոյի համալսարանի իրավագիտության ֆակուլտետում։ Որպես համալսարան՝ այն պաշտոնապես ճանաչված չէ «NOKUT» ընկերության կողմից, սակայն ունի Կրթության և գիտական հետազոտությունների նախարարության թույլատվությունն այս անվամբ օգտագործման համար (որը պահպանվում է Նորվեգիայի օրենքով)։ Կազմակերպության խորհուրդն ստեղծվել է 2011 թվականի հոկտեմբերի 15-ին Դանիայի, Ֆինլանդիայի, Իսլանդիայի, Լիտվայի, Նորվեգիայի և Շվեդիայի ներկայացուցիչների մասնակցությամբ։ Հոկտեմբերի 29-ին կազմակերպությունը գործարկվել է Շվեդիայում՝ սեմինարի ընթացքում, «Arbetarnas bildningsförbund»-ի հետ համագործակցության արդյունքում։ Նախկին շվեդ պատգամավոր և Եվրախորհրդարանի պատգամավոր Մայ Բրիթ Թեորինն ընտրվել է կանանց նկատմամբ բռնության դեմ պայքարի կոմիտեի նախագահ։ Նեսնայի համալսարանական քոլեջը 2016 թվականին միացվել է Հյուսիսային Եվրոպայի երկրների կանանց համալսարանին։
Համալսարանի վարչությունը գտնվում է Նեսնայի համալսարանական քոլեջի վարչական շենքում (նորվ.՝ Gammelbygget):
Այն հիմնված է Բերիթ Օսի Ռագնհիլդ Քեսեթ Հաարսթադի և ուրիշ ինը կանանց կողմից հիմնադրված կանանց առաջին համալսարանի՝ 1983 թվականին ընդունված համակուսակցական նախաձեռնության որոշման վրա։


== Ծանոթագրություններ ==


== Արտաքին հղումներ ==
Պաշտոնական կայք
Գանձակ (այլ կիրառումներ)

Գանձակ կարող է վերաբերել՝

Գանձակ՝ (այժմ՝ Գյանջա), գյուղ ներկայիս Ադրբեջանական Հանրապետության Որդուարի շրջանում։
Գանձակ՝, քաղաք ներկայիս Ադրբեջանական Հանրապետության տարածքում
Գանձակ, գյուղ Հայաստանի Գեղարքունիքի մարզում
Գանձակ՝ քաղաք Իրանում
Գանձակ՝ գյուղ Արևմտյան Հայաստանում, Վանի վիլայեթի Արճեշի գավառում
Գանձակ՝ գյուղ Արևմտյան Հայաստանում, Վանի վիլայեթի Գյավաշի գավառում
Գանձակ՝ գետ Գողթն գավառում, Որդուար գետի ձախակողմյան վտակը
Գանձակ՝ գետ Դաշկեսանի շրջանում
Գանձակ՝ լեռնագագաթ Վայոց ձորի մարզում, Վայքի լեռների հյուսիսարևմտյան լանջին


== Տես նաև ==
Գանձա (այլ կիրառումներ)
Կիզիմի

Կիզիմի (ուկրաիներեն՝ Кизими), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Կիզիմի գյուղում բնակվում էր 11 մարդ։ Բնակավայրը զբաղեցնում է 0,005 կմ² տարածք։ Բնակչության խտությունը կազմում էր 2200 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեյսալաբադ

Ֆեյսալաբադ ( , ուրդու՝ فیصل آباد‎, անգլ.՝ Faisalabad, ա.-փենջ.՝ فیصل آباد, նախկին անվանումը՝ Լյալփուր (ա.-փենջ.` لائل پور), քաղաք Պակիստանում՝ Փենջաբ երկրամասում, որի  ամենախոշոր և ամենահարուստ բնակավայրերից մեկն է՝ զարգացած արդյունաբերություն ունենալու շնորհիվ։ Մեծությամբ երրորդն է Պակիստանում (զիջում է Կարաչիին ու Լահորին) և երկրոդը՝ Փենջաբում (զիջում է միայն Լահորին)։
Պատմականորեն լինելով Բրիտանական Հնդկաստանի՝ նախօրոք կազմված պլանի հիման վրա կառուցված քաղաքներից մեկը՝ ժամանակի ընթացքում վերածվել է կոսմոպոլիտային մետրոպոլիսի, 2001 թվականին ստացել քաղաքային շրջանի կարգավիճակ։ Ներկայումս Ֆեյսալաբադի քաղաքային շրջանն զբաղեցնում է 5.856 քառակուսի կիլոմետր տարածք, իսկ բուն քաղաքի՝ Faisalabad Development Authority-ի (FDA) զբաղեցրած տարածքը 1.326 քառակուսի կիլոմետր է։ 2022 թվականի սկզբի տվյալներով բնակչության թվաքանակը եղել է շուրջ 3.625.000:
Ֆեյսալաբադն արդյունաբերական խոշոր կենտրոն ու տրանսպորտային կարևորագույն հանգույց է դարձել տարածաշրջանում կենտրոնական դիրք ունենալու, ավտոմոբիլային ճանապարհների, երկաթուղիների, օդային ուղիների խաչմերուկում գտնվելու շնորհիվ։ Նրան պատկերավոր կերպով անվանում են Պակիստանի Մանչեստր։ 2013 թվականի տվյալներով քաղաքում ստեղծված համախառն ներքին արդյունքը կազմել է մոտավորապես $43 միլիարդ ամերիկյան դոլար. նախատեսված է այդ ցուցանիշը 2025 թվականին հասցնել $87 միլիարդի՝ տարեկան ապահովելով  5,7% միջին աճ։ Ֆեյսալաբադն ապահովում է ՀՆԱ-ի 20,5 միլիարդ ամերիկյան դոլար տարեկան միջին անվանական աճ, միաժամանակ ապահովելով Փենջաբի ամբողջ երկրամասի ՀՆԱ-ի ավելի քան 10 տոկոսը։ Գյուղատնտեսությունն ու արդյունաբերությունը շարունակում են մնալ նրա տնտեսության գլխավոր ճյուղերն ու եկամտի հիմնական աղբյուրները։


== Ժողովրդագրություն ==
Բնակավայրը նախապես պլանավորվել է 20 հազար բնակչի համար։ Բրիտանական տիրապետության վերջում՝ 1941 թվականին, այնտեղ ապրում էր 69 930 մարդ։ Տասը տարի անց այդ ցուցանիշը հասել է 179 000-ի՝ գլխավորապես հնդկաստանցի փախստականների ներհոսքի արդյունքում։ Քաղաքի բնակչության բուռն աճի կարևոր գործոններից մեկն էլ եղել է արդյունաբերական հեղափոխությունը, որի արդյունքում 1961 թվականին նրա թվաքանակն անցել է 400 հազարից։

Քաղաքի բնակիչների 98,0%-ը մուսուլմաններ են։ Նրանց 87%-ը խոսում է փենջաբի լեզվի զանազան բարբառներով։ Պաշտոնական երկրորդ լեզուն ուրդուն է։


== Տեղանունը ==
Բնակավայրը հիմնադրվել է 1892 թվականին՝ Փենջաբի Չենաբ դաշտավայրի գաղութային յուրացման շրջանում և Փենջաբի այն ժամանակվա գեներալ-նահանգապետ Ջեյմս Լյալի պատվին  կոչվել է Լյալփուր. Լյալ ազգանվանը կցվել է փուր գոյականը, որը սանսկրիտում նշանակում է քաղաք։
1977 թվականի սեպտեմբերի 1-ին Պակիստանի կառավարությունը քաղաքը վերանվանել է Ֆեյսալաբադ՝ ի պատիվ Սաուդյան Արաբիայի արքա Ֆեյսալի, ով ֆինանսական մի շարք խոշոր ներդրումներ է կատարել Պակիստանում։


== Կլիմա ==


== Քույր քաղաքներ ==
Ֆեյսալաբադը եղբայրացել է Չինաստանի Ցինդաո քաղաքի հետ։


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Faisalabad City District
Punjab Government website
Մերդինգեն

Մերդինգեն (գերմ.՝  Merdingen), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 2572 մարդ (ըստ 2010 թվականի դեկտեմբերի 31-ի)։ Տարածքը կազմում է 14,39 կմ²։ Պաշտոնական կոդ՝ 08 3 15 072։


== Կլիմա ==
Բացառիկ մեղմ կլիմա և պարարտ հող, բարենպաստ պայմաններ է ստեղծում խաղողի և այլ մրգերի համար։


== Հայտնի մարդիկ ==
Հայտնի հեծանվորդ Ժան Ուլռիխը որոշ ժամանակ ապրել է Մերդինգենում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
պաշտոնական կայք
Неофициальный блог Мердингена Archived 2007-07-03 at the Wayback Machine.
Гостиница Gasthof Keller Archived 2014-12-17 at the Wayback Machine.
Merdingen am Tuniberg
С высоты птичьего полёта Archived 2006-02-16 at the Wayback Machine.
Ձյունե հեքիաթ

«Ձյունե հեքիաթ» (ռուս.՝ «Снежная сказка»), խորհրդային ֆիլմ-հեքիաթ՝ նկարահանված 1959 թվականին Վիկտոր Վիտկովիչի ու Գրիգորի Յագդֆելդի «Հեքիաթ օրը ցերեկով» (ռուս.՝ «Сказка среди белого дня») գրքի հիման վրա։ Էլդար Շենգելայա և Ալեքսեյ Սախարով ռեժիսորական դուետի երկրորդ ֆիլմն է «ժամանակակից հեքիաթի» ժանրում։
Նախատեղվել է ֆիլմը ցուցադրել Կաննի մանկական ֆիլմերի փառատոնում, սակայն գրաքննությունը Լեոնովի կերպարում կասկածել է ակնարկ Նիկիտա Խրուշչովի վերաբերյալ, և Սերգեյ Միխալկովի գլխավորությամբ հանձնաժողովը որոշել է թույլ չտալ, որ ֆիլմը մասնակցի փառատոնին, և այն թողարկվել է ոչ մեծ տպաքանակով վարձույթային չորրորդ կատեգորիայով (5-10 պատճեն օրիգինալից), ինչը համարժեք էր ֆիլմը «դարակում թողնելուն»։


== Սյուժե ==
Ամանորի նախօրեին Միտյան, որը սիրում էր երևակայության գիրկն ընկնել, դպրոցում կատակով ընկերներին պատմում է, որ իր մանկական խաղալիք ժամացույցը, որն ունի նկարված սլաքներ, կախարդական է ու կարող է կանգնեցնել աշխարհի բոլոր ժամացույցները, կանգնեցնել ժամանակը և նույնիսկ կենդանացնել ձնեմարդուն։ Նրան ոչ ոք չի հավատում։ Սակայն նրա բոլոր ֆանտազիաները հանկարծ իրականություն են դառնում. ձնեմարդը, որի սրտի փոխարեն Միտյան դրել էր ժամացույցը, վերածվում է գեղեցիկ աղջկա, և Միտյան նրան կոչում է Լյոլյա։
Ժամացույցի գոյության մասին իմանում է Հին տարին՝ խորհրդավոր ու նենգ մի կերպար, որը չի ցանկանում և վախենում է Նոր տարվա գալուց, քանի որ դա կնշանակի իր մահը։ Նա որոշում է տիրանալ այդ ժամացույցին, որպեսզի կանգնեցնի ժամանակն ու ընդմիշտ ապահովագրի իր գոյությունը։
Ապարդյուն կերպով փորձելով Միտյայից ու Լյոլյայից ստանալ ժամացույցը՝ Հին տարին երեխաներից վերցնում է տուփ, որում կային երեք աննշան իրեր՝ թղթադրամ, ածուխ և թղթի կտոր։ Այդ կախարդական իրերի օգնությամբ նա կենդանացնում է ևս երեք ձնեմարդերի, որոնք դառնում են իր օգնականները։ Վերջիններիս օգնությամբ Հին նոր տարին փորձում է Ամանորից տասը ժամ առաջ գտնել կախարդական ժամացույցը։


== Դերերում ==
Իգոր Երշով – Միտյա (հնչյունավորող՝ Մարգարիտա Կորաբելնիկովա, տիտրերում նշված չէ)
Ալլա Կոժոկինա – Լյոլյա (հնչյունավորող՝ Մարգարիտա Կորաբելնիկովա, տիտրերում նշված չէ)
Եվգենի Լեոնով – Հին տարի
Զինաիդա Նարիշկինա – Թղթե հոգի
Կլարա Լուչկո – Սև հոգի, Կլեոպատրա Պետրովնա, մորաքույր Կլյոպա
Վերա Ալտայսկայա – Վաճառված հոգի
Նիկոլայ Սերգեև – ժամագործ Պետուշկով
Միխայիլ Պուգովկին – վարորդ (հնչյունավորող՝ Յուրի Սարանցև, տիտրերում նշված չէ)


== Ստեղծողներ ==
Սցենարիստներ – Վիկտոր Վիտկովիչ, Գրիգորի Յագդֆելդ
Բեմադրող ռեժիսորներ – Ալեքսեյ Սախարով, Էլդար Շենգելայա
Օպերատորներ՝ Վիկտոր Լիստոպադով, Յուրի Սխիրտլաձե
Համակցված նկարահանումների օպերատոր – Բ. Տրավկին
Նկարիչ – Լև Միլչին
Կոմպոզիտոր – Յուրի Լևիտին
Հնչյունային օպերատոր – Ե. Ֆեոդորով
Խմբագիր – Ի. Ռոստովցև
Մոնտաժող –Ա. Կարպովա, Լ. Ֆեյգինովա
Գրիմը՝ Ս. Շկալիկովա
Հագուստները՝ Լ. Ռյաշենցևայի
Ֆիլմերի արտադրության ղեկավարության նվագախումբ, դիրիժոր՝ Ա. Ժյուրայտիս
Գեղարվեստական ղեկավար – Սերգեյ Յուտկևիչ
Ֆիլմի տնօրեն – Վիկտոր Սլոնիմսկի


== Տեխնիկական տվյալներ ==
Ֆիլմը գունավոր է, մետրաժը՝  1888 մետր, բաղկացած է յոթ մասից։


== Ծանոթագրություններ ==


== Արտաքին հղումներ ==
«Снежная сказка» — энциклопедия Кирилла и Мефодия
Отзывы о фильме на kino-teatr.ru
«Сказка среди бела дня» — литературная основа сценария
Лучко Клара Степановна. Чёрная душа из снежной сказки
Պարտիզանսկոե (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ՊարտիզանսկոեՊարտիզանսկոե (ուկրաիներեն՝ Партизанське), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Պարտիզանսկոե գյուղում բնակվում էր 20 մարդ։ Բնակավայրը զբաղեցնում է 0,428 կմ² տարածք։ Բնակչության խտությունը կազմում էր 46,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(21390) Շինդո

(21390) Շինդո, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21390) Շինդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աթաբայի լեռնաշղթա

Աթաբայի լեռներ, Աթաբայ, լեռներ Իրանի Արևմտյան Ադրբեջան նահանգում, Հայկական Պարի արևելյան հատվածում։ Տարածվում են Մակու քաղաքից հյուսիս-արևելք։


== Ծանոթագրություններ ==
Աստերմա

Աստերմա (ռուս.՝ Астерма), գետ Ռուսաստանում, հոսում է Իվանովոյի մարզում։ Գետաբերանը տեղակայված է Կինեշեմկա գետի աջ ափին՝ 17 կմ հեռավորության վրա։ Գետի երկարությունը 12 կմ է։ Ակունքը գտնվում է արևելքում Շիխովո գյուղի մոտ, Կինեշմից 12 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013605
Հիդրոլոգիական ուսումնասիրությունների կոդը - 110001360
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆունտ ստերլինգ

Ֆունտ ստերլինգ (Սիմվոլ։ £; ISO code։ GBP), սովորաբար գործածվում է ֆունտ, Միացյալ Թագավորության և թագի հպատակների պաշտոնական արժույթն է։


== Պատմություն ==
Անգլիական ֆունտ ստերլինգը առաջացել է 10-րդ դարում, այդ ժամանակաշրջանում Անգլիայում ապրող դրամափոխ-ոսկերիչների կողմից։ Դրամափոխները իրենց մոտ էին պահում մարդկանց թանկարժեք իրերը՝ դրա փոխարեն ստացականներ տրամադրելով։ Մարդկանց միջև ապրանքափոխանակությունը իրականացվում էր ստացականների միջոցով, և կարելի է համարել, որ առաջին թղթադրամները հենց ստացականներն են եղել։ Ստացականները ավելի հարմար էին, քան ոսկյա և արծաթյա մետաղադրամները, դրա համար ստացականը, հետո նաև թղթադրամը դարձավ ոսկու նյութական արժեքի այլ տարբերակ։ Ֆունտ ստերլինգը համարվում է ամենադիմացկուն արժույթը, որի տատանումները աննշան են եղել։ Նրա մի կողմում պատկերված է Անգլիայի թագուհի Էլիզաբեթ երկրորդը, իսկ մյուսում կողմում՝ մարդիկ, որոնցով հպարտանում է Բրիտանիան։ Այսօր Անգլիայում շրջանառության մեջ կա 5, 10, 20, և 50 ֆունտ արժեղությամբ դրամներ։


=== Վայրէջքներ ===
Չնայած իր կայունությանը՝ այնուամենայնիվ ֆունտ ստերլինգը ունեցել է վայրէջքի պահեր։ Առաջին վայրջքը տեղի է ունեցել երկրորդ համաշխարհային պատերազմից հետո ծանր տնտեսական ճգնաժամի հետևանքով։ Երկրորդը՝1993 թվականին, որի պատճառով Անգլիան կորցրեց մոտ մեկ միլիարդ ԱՄՆ դոլլար։


=== Ամենամեծ գործարք ===
Ֆունտ ստերլինգով կատարված ամենամեծ գործարքը եղել է ռուս անհայտ գործարարի կողմից, ով 140մլն ֆունտ ստեռլինով գնել է Անգլիայի ամենաթանկ տունը։ Վճարված գինը ռեկորդային է և համարվում է ֆունտ ստերլինգով կատարված ամենամեծ գործարքը։
XI դարից հատվել են արծաթյա, իսկ XIV դ․ կեսերից՝ նաև ոսկյա դրամներ։ Թղթադրամների թողարկումը սկսվել է 1694 թվականից։ 1816 թվականին երկրում սահմանվել է ոսկյա դրամի ստանդարտ (պահպանվել է մինչև 1914 թվականի օգոստոսը), Ֆունտ ստերլինգը պաշտոնապես պարունակել է 7,322382 գ զուտ ոսկի։ 1925 թվականի ապրիլից մինչև 1931 թվականի սեպտեմբերը ուժի մեջ Էր ձույլ ոսկու ստանդարտը։ Այն վերացնելուց և բանկային տոմսերը ոսկու հետ փոխանակելը դադարեցնելուց հետո արժեզրկվել Է, մի քանի անգամ դևալվացվել։


== Ծանոթագրություններ ==


== Արտաքին հղումներ ==
Ֆունտ ստերլինգ (Թղթադրամներ) (անգլ.) (գերմ.)
Ֆունտ ստերլինգ - Շոտլանդիա (անգլ.) (գերմ.)
Ֆունտ ստերլինգ - Հյուսիսային Իռլանդիա (անգլ.) (գերմ.)
Ֆունտ ստերլինգ - Գերնսի (անգլ.) (գերմ.)
Ֆունտ ստերլինգ - Ջերսի (անգլ.) (գերմ.)
Ռաֆայելլո Ջովանյոլի

Ռաֆայելլո Ջովանյոլի, (Giovagnoli, մարտի 13, 1838(1838-03-13), Հռոմ, Պապական մարզ - հուլիսի 15, 1915(1915-07-15), Հռոմ, Իտալիա), իտալացի գրող։ Եղել է Ռիսորջիմենտոյի մասնակից, Ջուզեպպե Գարիբալդիի զինակիցը։ Հին Հռոմի մասին Ջովանյոլիի գրած «Պլաուտիլլա» (1878), «Սատուռնինո» (1879), «Մեսսալինա» (1885) և այլ պատմական վեպերում իշխում է բռնակալության դեմ պայքարի ռոմանտիկական պաթոսը, սուր հակակղերականություն։ Համբավ է ձեռք բերել «Սպարտակ» (1874, հայերեն հրատարակվել է 1936 թվականին) վեպով։ Հիմք ընդունելով Իտալիայում ազգային-ազատագրական շարժման դասերը՝ Ջովանյոլին իր վեպում կոչ է արել պայքարել սոցիալական արդարության և իրավահավասարության համար։


== Ծանոթագրություններ ==
Ուուլուտի

Ուուլուտի, էստոնական փոքր կղզյակ Բալթիկ ծովում՝ Վիռցու բնակավայրի մոտակայքում։ Այն զբաղեցնում է 24,2 հա տարածք


== Արտաքին հղումներ ==
Keskkonnainfo: Eelis Infoleht Archived 2011-08-20 at the Wayback Machine.


== Ծանոթագրություններ ==
Ժամանակակից արվեստի թանգարան (Մոնտեռեյ)

Ժամանակակից արվեստի թանգարան Մոնտեռեյում (իսպ.՝ Museo de Arte Contemporáneo de Monterrey, անգլ.՝ Museum of Contemporary Art, Monterrey, կրճատ` MARCO), ժամանակակից արվեստին նվիրված թանգարան Մեքսիկայում` Մոնտեռեյում։


== Պատմություն և գործունեություն ==
Թանգարանը բացվել է 1991 թվականին, շինությունը նախագծվել է մեքսիկացի ճարտարապետ Ռիկարդո Լեգորետայի կողմից` պոստմոդեռն մինիմալիզմի ոճով։

Թանգարանը գրավում է 16.000 քմ տարածք, որից 5.000 քմ-ն առանձնացված է ցուցահանդեսների 11 պատկերասրահների համար։ Արվեստի գործերը գտնվում են բնական և արհեստական լուսավորության ներդաշնակորեն բաշխված տարածքում։ Թանգարանի ներքին բակում կառուցված է քանդակներով, շատրվանով և անդրադարձնող լողավազանով այգի։ Թանգարանում կա հանդիսասրահ, հուշանվերների խանութ և ռեստորան։ Այնտեղ անց են կացվում հասարակության ուշադրությունն արվեստի վրա հրավիրող միջոցառումներ։
Թանգարանի կողմնորոշիչն ու խորհրդանիշը «La Paloma» կոչվող արձանն է, որը գտնվում է թանգարանի դիմաց. այն աղավնու 4 տոննայանոց և 5.5 մետր բարձրությամբ արձան է, որի հեղինակը քանդակագործ Խուան Սորիանոն է"


== Հավաքածու ==

Թանգարանի մշտական ցուցադրությունը ներառում է հիմնականում լատինաամերիկյան ժամանակակից արվեստի ներկայացուցիչների նկարներ, քանդակներ, ինստալյացիաների և գրաֆիկական աշխատանքներ։ Հավաքածուներում կան նաև եվրոպացի, ամերիկացի և կանադացի նկարիչների աշխատանքներ։
Թանգարանում անցկացված ցուցահանդեսների ժամանակ ցուցադրվել են մեքսիկացի հետևյալ նկարիչների աշխատանքները. Ֆրիդա Կալո, Մատիաս Գերից, Գաբրիել Օրոսկո, Մանուել Ալվարես Բրավո, Արմանդո Սալաս Պորտուգալ, Խուլի Գալան, Թեոդոր Գոնսալես դե Լեոն, Էնրիկե Գուսման, Ռիկարդո Մազալ, Ռիկարդո Լեգորետա, Ռոդոլֆո Մորալես, Պաուլա Սանտյագո, Ալբերտո Վարգաս, Գերմենեգիլդո Բուստոս։
Այստեղ ցուցադրվել են նկարիչներ նաև այլ երկրներից, ինչպես, օրինակ` Իսամու Նոգուտին, Ժոզեֆ Բոյսը, Ջենի Հոլցերը, Ջոան Բրոսան, Անա Մենդիետան, Պաուլա Ռեգուն, Հենրի Մուրը, Էնտոնի Հորմլին. Յան Հենդրիքսը, Աննետ Մեսաժեն, Ռոն Մյուեկը, Էռնեստու Նետուն, Կլաուդիո Բրավոն։


== Ծանոթագրություններ ==


== Արտաքին հղումներ ==
Պաշտոնական կայք
Contemporary Art Museum of Monterrey (MARCO)
Museo de Arte Contemporaneo (MARCO) (ռուս.)
Մոնտեռեյի տեսարժան վայրերը. Ժամանակակից արվեստի թանգարան
(1877) Մարսդեն

(1877) Մարսդեն (անգլ.՝ Marsden), աստերոիդ աստերոիդների գոտու արտաքին մասում։ Հայտնաբերվել է 1971 թվականի մարտի 24-ին Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,940275 ա. մ., առավելագույնը մոտենում է 3,1141 ա. մ. հեռավորության վրա և հեռանում 4,7665 ա. մ.։ Արեգակի շուրջ մեկ ամբողջական պտույտ է կատարում 2856,85 երկրային օրվա ընթացքում, իր ուղեծրով շարժվելով միջինում 0,126013 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1877) Մարսդեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոյտովցի (գյուղ, Լիպովեցի շրջան)

Վոյտովցի (ուկրաիներեն՝ Війтівці), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1446 թվականին։
2001 թվականի տվյալներով Վոյտովցի գյուղում բնակվում էր 603 մարդ։ Բնակավայրը զբաղեցնում է 3371 կմ² տարածք։ Բնակչության խտությունը կազմում էր 178,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սնիչներ

«Սնիչներ», 1989 թվականի ձեռքով նկարված մուլտիպլիկացիոն ֆիլմ՝ Թեոդոր Սուս Գեյսելի «The Sneetches» հեքիաթի մոտիվներով։


== Սյուժե ==
Սնիչները լողափում ապրող թռչուններ են, որոնք նման են հավերի։ Նրանցից որոշները կրծքավանդակին աստղ ունեն, իսկ մյուսները՝ ոչ։ Այն սնիչները, որոնք կրծքավանդակին ունեն աստղ, հպարտանում են դրանով և իրենց մոտ չեն թողնում նրանց, ովքեր չունեն աստղ, և հասարակ են։ Սակայն իրավիճակը փոխվում է, երբ վաճառականը մեքենայով լողափ է գալիս, գումարի դիմաց սնիչին աստղ ավելացնելու կամ տանելու պայմանով։ Երբ բոլորը դառնում են բարձրաշխարհիկ, իսկ բարձրաշխարհիկ զվարճանքները դադարում են այդպիսին լինել, ի ծնե աստղեր ունեցողները գնում են մաքրելու իրենց աստղերը և շարունակել բարձրաշխարհիկ մնալ առանց աստղերի։ Գործընթացը կրկնվում է այնքան ժամանակ, քանի դեռ գումարը չէր սպառվել։ Վաճառականը, բավարարված շահույթով, թողնում է լողափը ավերված և ամայացած, հեռանում։


== Ստեղծողներ ==


== Փառատոններ և մրցանակ ==
1989 թվականին երկրորդ մրցանակը IFF անիմացիոն ֆիլմում՝ Լոս Անջելես (ԱՄՆ) ։


== Արտաքին հղումներ ==
«Սնիչներ» մուլտֆիլմը «Անիմատոր.ռու» կայքում
«Սնիչներ» «Հայրենական կինոյի հանրագիտարան» կայքում
(5395) Շոսասակի

(5395) Շոսասակի (անգլ.՝ Shosasaki), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 14-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 2,537738 ա. մ., առավելագույնը մոտենում է 1,8506 ա. մ. հեռավորության վրա և հեռանում 3,2249 ա. մ.։ Արեգակի շուրջ մեկ ամբողջական պտույտ է կատարում 1476,62 երկրային օրվա ընթացքում, իր ուղեծրով շարժվելով միջինում 0,2438 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5395) Շոսասակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)